मनरेगा में मशीनों से चल रहा काम रुकवाया
मजदूरों ने सरपंच पर रोजगार नहीं देेने के आरोप लगाए
भास्कर संवाददाता | भगवानपुरा
बागदरी ग्राम पंचायत के नाहरखेड़ी में मनरेगा में पांच लाख से निर्माणाधीन तलाई निर्माण को मजदूरों ने रोक दिया। मजदूरों ने मशीनों से काम कराने का विरोध किया है। उन्होंने कलेक्टर से कार्रवाई की मांग की है। नागरखेड़ी व बागदरी के मजदूरों ने सरपंच के खिलाफ नारेबाजी कर हंगामा किया।
मजदूर छायाबाई, पिंकी मंडलोई, दुर्गाबाई, पार्वतीबाई, सुमनबाई, शर्मिलाबाई ने सरपंच रंजनाबाई सुंदरलाल पर आरोप लगाया तलाई निर्माण में मजदूरों को काम न देकर रात के दौरान ट्रैक्टरों से काम लिया जा रहा है। मजदूर महिलाओं ने बताया मौसम की मार से फसलें खराब हो रही है। मजदूरी नहीं मिल रही। परिवार में बच्चों का पालन-पोषण कैसे करें। परिवार में दस सदस्य है, एक सदस्य को काम देेंगे तो बाकी का पालन-पोषण कैसे होगा। मजदूरों ने सभी को रोजगार देने की मांग करते हुए काम बंद करा दिया। हालांकि समझाइश के बाद काम शुरू हुआ।
आरोप निराधार हैं
तलाई निर्माण में मजदूरों को काम दिया जा रहा है, वाहनों से काम नहीं लिया जा रहा है। सारे आरोप निराधार हैं। - रंजनाबाई सुंदरलाल, सरपंच बागदरी
काम शुरू कराया
नियमानुसार निर्माण कार्य किया जाना चाहिए। मजदूरों को समझाईश देकर काम शुरू कराया है। इस संबंध में अफसरों से चर्चा करेंगे। - रानीबाई मंडलोई, जनपद सदस्य
बागदरी व नाहरखेड़ी के मजदूरांें ने काम बंद कर रोजगार मांगा।
hin_Deva hin_Deva mai_Deva hin_Deva hin_Deva mag_Deva hin_Deva hin_Deva hin_Deva hin_Deva